Document ID: 31998R2092

Komisijas Regula (EK) Nr. 2092/98
(1998. gada 30. septembris)
par paziņošanu par zvejas centieniem attiecībā uz noteiktām Kopienas zvejas zonām un resursiem
EIROPAS KOPIENU KOMISIJA,
ņemot vērā Līgumu par Eiropas Kopienas dibināšanu,
ņemot vērā Padomes 1992. gada 20. decembra Regulu (EEK) Nr. 3760/92, kas izveido Kopienas zivsaimniecības un akvakultūras sistēmu [1], kas grozīta ar Regulu (EK) Nr. 1181/98 [2], un jo īpaši tās 13. pantu,
tā kā Padomes 1993. gada 12. oktobra Regula (EEK) Nr. 2847/93, kas nosaka kontroles sistēmu, kas piemērojama kopīgajai zivsaimniecības politikai [3], ar jaunākajiem grozījumiem, kas izdarīti ar Regulu (EK) Nr. 2635/97 [4], un jo īpaši tās 19. panta f) apakšpunkta 3. punktu, kas paredz, ka Komisijai nodrošina, lai dalībvalstīm, kuras atbild par kontroli, būtu pieejami dati attiecībā uz to kuģu identifikāciju, kuriem ir pieeja viņu ūdeņiem;
tā kā pasākumu īstenošana zvejas centienu pārvaldei saskaņā ar Padomes 1995. gada 27. marta Regulu (EK) Nr. 685/95 par zvejas centienu pārvaldi attiecībā uz noteiktām Kopienas zvejas zonām un resursiem [5], un Padomes 1997. gada 24. aprīļa Regulu (EK) Nr. 779/97, kas ievieš pasākumus zvejas centienu pārvaldei Baltijas jūrā [6], iezīmē vajadzību pieņemt noteikumus, lai nodrošinātu, ka dati, kas attiecas uz minēto zvejas kuģu sarakstiem, tiktu paziņoti nekavējoties;
tā kā Komisijas Regula (EK) Nr. 2090/98 [7] nosaka pamatu datu nodošanai Kopienas zvejas kuģu reģistram;
tā kā datu izziņošana par zvejas centieniem pēc zvejas vietām atsaucas uz datiem, ko ietver Kopienas zvejas kuģu reģistrs;
tā kā šajā regulā paredzētie pasākumi ir saskaņā ar Pārvaldības komitejas zivsaimniecības un akvakultūras jautājumos atzinumu,
IR PIEŅĒMUSI ŠO REGULU:
1. pants
Dalībvalstis iesniedz Komisijai datus, kas minēti Regulas (EEK) Nr. 2847/93 19. panta f) apakšpunkta 1. punktā, kā arī to kuģu sarakstu, kuriem atļauts zvejot zvejas vietās, kuras uzskaitītas Regulas (EK) Nr. 685/95 I pielikumā, un tajās, kas uzskaitītas Regulas (EK) Nr. 779/97 pielikumā, saskaņā ar procedūrām, kas izklāstītas tās III pielikumā. Grozījumus kuģu sarakstos paziņo Komisijai saskaņā ar tām pašām procedūrām vēlākais četras darba dienas pirms kuģu iebraukšanas zvejas zonā. Komisijai apstiprina, ka tā saņēmusi sarakstu grozījumus, izmantojot ciparu pārraidi ar telekomunikāciju tīkla starpniecību, ne vēlāk kā divas dienas pirms kuģu iebraukšanas zvejas zonā.
2. pants
Dalībvalstis iesniedz Komisijai apkopotus datus par zvejas centieniem, kas minēti Regulas (EEK) Nr. 2847/93 191. pantā, saskaņā ar šīs regulas I pielikumu:
- par katru zonu, kas minēta Regulas (EEK) Nr. 2847/93 19. panta a) apakšpunkta 1. punktā, attiecībā uz izmirstošajām sugām - pirms katra mēneša 15. datuma par iepriekšējo mēnesi,
- par katru zonu, kas minēta Regulas (EEK) Nr. 2847/93 19. panta a) apakšpunkta 1. punkta a) apakšpunktā, attiecībā uz izmirstošajām sugām, lašiem, jūras forelēm un saldūdens zivīm - pirms 15. aprīļa, 15. jūlija, 15. oktobra un 15. janvāra par iepriekšējo kvartālu, un pirms katra kalendārā gada 15. februāra par katru iepriekšējā gada mēnesi,
- par katru zonu, kas minēta Regulas (EEK) Nr. 2847/93 19. panta a) apakšpunktā, attiecībā uz okeāna sugām - par katru iepriekšējo kvartālu pirms katra kalendārā kvartāla pirmā mēneša beigām.
3. pants
Labojumus attiecībā uz kļūdainu informāciju iesniedz Komisijai 30 dienu laikā kopš dienas, kurā atklāta kļūda.
4. pants
Dalībvalstīm nekavējoties ir pieejami dati attiecībā uz to kuģu identifikāciju, kuri iesaistīti zvejas darbībās tajās zvejas vietās, kas uzskaitītas Regulas (EK) Nr. 685/95 I pielikumā, un tajās, kas uzskaitītas Regulas (EK) Nr. 779/97 pielikumā, un uz ko attiecas to jurisdikcija vai suverenitāte saskaņā ar procedūrām, kuras izklāstītas tās IV pielikumā.
5. pants
Dalībvalstis dara zināmu Komisijai informāciju, kas minēta šajā regulā, izmantojot ciparu pārraidi ar telekomunikāciju tīkla starpniecību, saskaņā ar sīki izstrādātiem noteikumiem un kodiem, kas izklāstīti I un II pielikumā. Komisija apstiprina paziņojumu saņemšanu tiklīdz tie pārbaudīti datu bāzē.
6. pants
Kuģus, uz ko attiecas šī regula, identificē pēc iekšējā numura, kas reģistrēts Kopienas zvejas kuģu reģistrā, kā minēts Regulas (EK) Nr. 2090/98 I pielikumā.
7. pants
Šī regula stājas spēkā septītajā dienā pēc tās publicēšanas Eiropas Kopienas Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. g. 30. septembrī

Labels: 12
20
6